Hunermenda kurde Gelawêje Welîdxanî Oslo de bi nameyê 'Rojawan-Şorişê Cinîyan' pêramotişêk akerdbi. Wezaretê Karanê Zereyî pê eşkerayîyêke Norwêçî rê gef wendbi û waştbi ke pêramotişî wedarê.
Komîteya Kulturî yê Meclîsê Şaredarîya Osloyî verê tehtîdê dewleta tirke de milê xo çewt nêkerd û waştişê wedaritişê pêramotişê hunermenda kurde Gelawêje Welîdxanî red kerd. Eserê Welidxanî ramotişî rê dewam kenê. Serseferîya Tirkîya ya ke Oslo de ya û 300 ra zafêr tirkê ke bajar de yê seba ke eserê hunerî Kuçeyê Rosenkrantzî ra bêro wedaritene çîyo ke dest înan ra ame kerd Şaredarîya Osloyî vat ê azadîya îfadeyî û demokrasîyî pawenê. Coka çîyo winayên qebul nêkenê.
